Precarietat al Paradís: 
el model Barcelona 


Fusionant gentrificació, tecnologia, 
turisme i antiterrorisme, el model 
Barcelona de re- desenvolupament 
urbà ha encès la resistència popular 


La ciutat de Barcelona evoca una gama d'imatges en contrast. Per 
moltes és coneguda com a una ciutat guai vora mar, famosa per la 
seva paella i el seu flamenco, a més de la seva rica vida al carrer. Però 
qualsevol que segueixi les notícies també recordarà les assemblees 
massives a places ocupades, protestes contra els desnonaments per 
impagament d'hipoteca, i més d'uns quants incidents amb forts 
disturbis, incloent una setmana de lluita de carrer ininterrompuda 
el passat mes de maig, la qual forçà que l'Ajuntament cancel·lés el 
desallotjament del Centre Social Okupat de 17 anys, Can Vies (un 

fait accompli doncs l'edifici ja havia estat pres i l'equip de demolició 
incendiat per esvalotadores). 


De fet, hi ha una relació íntima entre aquestes dues facetes tan distintes 
de la ciutat. El creixement econòmic continuat a Barcelona, malgrat 
la crisi que està martellejant Espanya amb l'atur arribant fins al 26%, 
depèn d'un procés dinàmic de gentrificació que està refent la ciutat 
violentament. Lluny de mostrar-se com un cas típic de rejoveniment 
urbà, la renovació de Barcelona gaudeix d'inversió internacional i 
una forta planificació central, les quals desdibuixen les diferències 
tradicionals entre indústria i turisme, feina i lleure, bones feines i 
precàries; jugant així, de forma estratègica, amb els punts forts de la 
ciutat per convertir la crisi en bonança. 


El model San Francisco 


La “Marca Barcelona” — com sovint l'anomena el govern de la ciutat — 
és innovadora, però no és sui generis. El laboratori urbà original on 
el model que s'està desplegant ara a Barcelona prengué una forma 
recognoscible per primera vegada és San Francisco. Irònicament, fou 
probablement el reconeixement de San Francisco com a refugi dur i cru 
per a la cultura de carrer que el feu interessant per als yuppies de Silicon 


2 



Valley. Al transcórrer les dècades, la contracultura fou convertida en capital 
cultural, i així, la ciutat esdevingué un pati per a les plantilles de Google, 
Facebook, Twitter i altres empreses de tecnologia de la informació. 

Aquest parc, no obstant, no és la típica zona del sector dels serveis 
dissenyat per capturar els salaris distribuïts per un gran patró adjacent 
(com els pobles de bars i puticlubs que invariablement envolten les bases 
militars). Potser l'element més significatiu d'aquesta nova economia és 
el fet que el pati és, en primer lloc, un model productiu. Pensant en com 
d'intel·ligent i despietat és el sector tecnològic, alguna persona realment 
creu que permetrien que hi existís un “estar fóra de la feina”? Lluny 
d'això: els dies de marcar la fitxa i marxar a casa han acabat. 

Així com els telèfons mòbils augmenten vilment la productivitat de les 
treballadores forçant-nos a totes a estar permanentment disponibles, 
les treballadores del sector de tecnologies de la informació (d'ara 
en avant TI) estan sent concentrades cada vegada més a barriades 
culturalment estimulants on poden socialitzar-se amb altres yuppies, 
lluir els seus gadgets, i pensar conjuntament aplicacions noves com mai 
havien imaginat per a les darreres tecnologies. No estan sempre fent 
feina, però s'espera que s'emportin la feina a casa. Els patis on juguen, 
per tant, necessiten infraestructures de suport per a interactuar amb 
les noves aplicacions que componen una gran part de la producció 
econòmica actual, i necessiten també un encant social i cultural que faci 
excitants aquestes aplicacions, tant per a les seves dissenyadores com 
per a les seves consumidores. Aquestes poden incloure aplicacions per 
cites, per trobar restaurants i clubs de moda, per a connectar persones 


3 




amb aficions similars, etc. Una ciutat que no 
abasteixi un ample rang d' aficions, que no 
tengui bona infraestructura i que no ostenti 
cuina i vida nocturna de primer nivell no 
serà capaç d'atreure les ments joves més 
brillants, necessàries per al creixement en 
el sector tecnològic, ni les inspirarà a seguir 
produint durant tot el dia. Així com el 
treball i el lleure es fusionen, les produccions 
culturals, materials i intel·lectuals esdevenen 
indistingibles. 


Com i per què va esdevenir San Francisco tal 
pati? Sembla contradictori afirmar que foren 
la pobresa i la rebel·lia de San Francisco les 

qui atragueren als yuppies, donat que la gentifricació impulsada per les 
TI ha suposat una veritable neteja ètnica que ha matat o tret fóra tot el 
que abans constituïa aquest aspecte de San Francisco. Però a aquestes 
altures és un aforisme que el capitalisme està ple de contradiccions. De 
fet, la cobdícia dels yuppies està dirigida de forma bastant natural cap a 
allò que mai no poden crear, només destruir. 



En la seva novel·la de ciència ficció tecno-punk, Count Zero, William 
Gibson reflexiona sobre si les híper-riques poden en realitat ser 
considerades humanes. Independentment del veredicte, no hi pot haver 
dubte en el fet que el capital és una força inhumana. Gairebé totes les 
grans innovacions musicals del darrer segle (malgrat esdevenir materials 

per la producció econòmica, 
des del proveïment de clubs 
de jazz a les blanques riques 
als segells de hip hop) eren 
fruit de la gent pobra i 
oprimida que vivia al marge 
de la societat. Jo afirmaria 
que, en tots els àmbits, 
els marges i no el centre 
tendeixen a ser els llocs 
de creativitat cultural més 
gran. En marcat contrast, 
els llocs caracteritzats per 
la concentració del capital 
(pensa en els centres de 
banca i assegurances com Frankfurt, Zuric, Charlotte, Toronto i 
Hartford) tendeixen a estar culturalment morts; els suburbis, els fills 
de la gran expansió financera americana, són infames justament per ser 
culturalment moribunds, i de fet és d'aquest cementeri del qual moltes 
treballadores de TI hi fugen. 

Elles corren cap al que les tempta, però també cap al que mai podran 
entendre: zones contraculturals que desafien la legalitat i la conformitat. 
Al igual que tota conformista, aquestes yuppies volen creure que també 
són individus creatius i auto-realitzats. I es dediquen al major acte de 
conformisme: intenten crear i auto -realitzar- se amb eines oferides per 
les formes predominants d'expansió econòmica. En el procés compren 

el mite fonamental de l'emprenedoria: cobrar per fer el que t'agrada, 
com si el treball pogués ser quelcom a part d'una relació antagonista. 
Almenys a curt termini, aquest antagonisme és desplaçat sobre les 
classes de persones que realment mereixen crèdit per crear barris 
vibrants, però qui, de prop, en realitat són un poc massa desordenades, 
massa classe baixa, i massa il·legals per a la comoditat de les yuppies. Els 
habitants originals són expulsats, les barriades s'eixuguen i moren, i la 
recerca continua, des del Lower East Side a Brooklyn, des de Kreuzberg 
a Prenzlauer Berg i des de Mission a Oakland 1 . Una contracultura viva, 
radical i multiracial és trencada, separant a les radicals responsables i 
madures disposades a guanyar diners amb els seus ideals i entrar a la 
classe mitjana, des de les cada poc més marginades, les quals suporten 
una vida de rebel·lió i repressió com poden, sovint encarant el estar 
sense casa o a la presó, addiccions i problemes mentals. 

La gentriíicació no és duta a terme només amb la pujada del lloguer. La 
policia té un paper important a l'hora de “netejar la vida” de la ciutat. 
A San Francisco, la policia muntà la mateixa ona que travessà la resta 
del país. Com si Dirty Harry 2 servirà de guió, empraren hipèrboles 
victimistes per inocular al públic la idea de que les criminals (una 
categoria que per suposat van deixar sense examinar) feien servir 

1. Barris totalment gentrificats seguits per barris en un fort procés de 
gentriíicació, a Nova York, Berlin i el Bahia (San Francisco/Oakland) 
respectivament. 

2. Una pelicula gringa de l'any 1971, en la que Clint Eastwood interpreta 
a un policia dur que ha de trencar la llei i “jugar brut” per poder parar (en 
aquest cas, matar) a un psicòpata (un home boig i femení) que abusa de 
les proteccions jurídiques per matar a dones i nens. La peli té lloc a San 
Francisco. 

els seus nombrosos drets i proteccions (una altra assumpció sense 
examinar) per tal de trepitjar a la societat i a la policia; en aquesta 
empresa els proponents de llei i ordre foren ajudats de forma vociferant 
pels mitjans de comunicació. Amb poders recentment expandits, la 
policia pogué dirigir la seva guerra contra el crim cap els elements més 
criminalitzats de la societat, la gent pobra i la de color, i determinar 
efectivament qui podia viure a una barriada i qui no. 



Seria útil analitzar, almenys breument, el racisme que és integral tant a 
la gentrificació com la legislació i el govern. És cridaner que el tipus de 
racisme que Google i companyia necessiten per a poder tenir el seu pati 
no és el racisme estàtic i vertical típic de patrons immobiliaris “white 
flight” o la legislació i govern tradicionals “don’t let the sun set on you 

here” 3 . Per a ser econòmicament competitius, Google i les altres empreses 
de TI han de ser capaces de reclutar poder mental no a nivell regional o 
nacional, sinó a escala mundial. Això vol dir contractar i ajuntar gent de 
països, entorns i races molt diferents. El tipus de racisme que requereix 
tal delicada operació, amb harmonia a dalt i neteja ètnica a baix, és de 
fet la versió liberal d'anti-racisme: ceguera al color 4 . Cegant-nos front a 
històries racialitzades i dinàmiques de poder, fent com si esborressin els 
llegats encara presents de l'esclavitud i del colonialisme per començar 
des de zero, la ceguera al color remarca no la raça per se, sinó altres 
senyals i trets relacionats per a determinar la inclusió i l'exclusió en 
el nou sistema. La intersecció de raça i classe pren una importància 
primària, implicant que la gent de color ha d'assenyalar efusivament que 
pertany o desitja pertànyer a la classe dominant per a poder guanyar- 
se l'aprovació dels vigilants de la llei, l'ordre i l'avenç econòmic, des 
de la policia a prestadors i ocupadors. Si la ceguera al color funciona, 
l'ocupador, els companys de treball i la zona immobiliària (dubto sobre 
si dir “comunitat”) acceptaran alguna persona de Bangalore ben vestida 
i amb un grau d'enginyeria, mentre la persona negra sense sostre que ha 


3. “White flight” fou el fenomen de fugida de famílies blanques de classe 
mitjana des dels centres urbans cap a suburbis de cases unifamiliars i 
hipotecades, creant un de facto segregació, tant al nord com al sud, a les 
dècades dels 50, 60 i 70 als Estats Units. “Don't let the sun set on you here”, 
“no estiguis aqui desprès de que es fa de nit”, és una expressió que indica les 
zones on persones no blanques s'enfrontaven amb el perill de linxament o 
altra violència si intentaren quedar-se. 

4. En l'original, “color-blind”, una expressió quotidiana per comunicar 
la pràctica o pretensió de no fer cap diferenciació segon el color de pell 
d'una persona. Evidentment, és una pràctica que no dona importància ni a 
estructures ni a històries de racisme. 

viscut tota la vida en aquest carrer serà violentament exclosa. En ciutats 
on aquest model està en funcionament, es dona tanta importància a 
l'entrenament en sensitivitat cultural a la policia, precisament per a que 
aquestes policies no matin la gent de color equivocada. 


La precarietat avantatjosa de Barcelona 


Des de ja fa alguns anys, periòdics espanyols han estat parlant de 
“l'eix tecnològic” que lliga San Francisco, Barcelona i Israel. Aquest 
triumvirat no ha assolit encara reconeixement internacional. Potències 
de llarg recorregut com Londres o Berlín poden ser vistes com les 
principals competidores per la tercera joia en la corona mundial de 
TI. Mentrestant, no sembla que els dos gegants reconeguts acceptin 
altres rivals. Segons Jonathan Medved (cap executiu de la societat de 
capital risc israelita, OurCrowd), Silicon Valley 5 i Israel constitueixen 
“un duopoli i la resta està menjant la nostra pols”. Naturalment, aquest 
prognosi ombrívol no atura les ciutats d'arreu del món de competir per 
inversió internacional en TI. De cap manera la posició de Barcelona és 
segura, però l'elit de la ciutat ha fet una oferta convincent, desenvolupant 
una estratègia que juga amb els seus punts forts, enlloc d'intentar copiar 

5. La regió, molt a prop de San Francisco, on diverses empreses TI tenen 
seus, centres de investigació i fàbriques. 

cegament el model de San Francisco. El model que han posat en marxa 
podria demostrar ser influent per a altres ciutats, les fortunes de les 
quals estan lluny d'estar garantides, però que estan fent campanyes 
serioses pel capital internacional. 

Durant dècades, Barcelona era una ciutat on es podia esperar veure 
un enfrontament trillat entre indústria i turisme. Per una banda, la 
capital de Catalunya ha estat des de fa temps el centre de manufactura 
indisputable d'Espanya. D'altra banda, estant al Mediterrani, ostentant 
una cultura de carrer viva i famosa per la seva cuina, Barcelona ha 
exercit una atracció en augment sobre el mercat del turisme, tant dins 
Europa com internacionalment. 

Quin sector guanyaria? Al cap i a la fi, la indústria no acompleix les 
expectatives estètiques demandades d'un paradís turístic, i a més 
tendeix a crear llocs de feina estables i de llarg termini i expectatives 
de les treballadores que no són gens compatibles amb les necessitats de 
feina híper-precària del turisme. 

La solució ha estat, per contrapartida, fusionar turisme i indústria, 
seguint el patró posat en pràctica al model de San Francisco, el qual fa 
el treball i el lleure indistingibles, tal i com ho fa amb la productivitat 
cultural, material i intel·lectual. 

La infraestructura de transport és un clar punt de convergència, 
promovent tant indústria com turisme. L'aeroport de Barcelona és el 
que més ràpidament està creixent de tota Europa, les línies de TAV que 

connecten la ciutat a Madrid i París han estat completats en anys recents 
— per sobre de les protestes de la gent local — i l'extens port és capaç de 
proveir a empreses navilieres, iots de luxe i creuers (amb la part de més 
mal veure com les funcions industrials, en gran part amagades darrere 
Montjuïc i més proper, casualment, a l'aeroport). 

Gran part de la indústria contemporània de Catalunya està en la 
producció d'aliments. La regió no només ostenta en aquest sector de 
la major concentració de tot l'Estat espanyol, la seva capital és també 
el lloc on es celebra la segona fira de productes alimentaris més gran 
del món. I com moltes turistes saben, la gastronomia és una de les 
atraccions més grans de Barcelona. No importa que la paella siga 
realment de València, o que les tapes en teoria es donen gratuïtament 
(ja que es considera de mala educació servir una beguda sense donar 
alguna cosa per mastegar), doncs les turistes, com a consumidores 
d'autenticitat, paguen per a que les menteixin. La indústria alimentària 
ha estat convertida en un complement als negocis de restauració, en 
pujada. 

La indústria automobilística catalana, la qual reclama prop del 30% 
del total espanyol, està explorant lligams amb el sector tecnològic per 
a produir aplicacions de noves tecnologies per a automòbils. Amb el 
suport generós dels governs català i barceloní, estan desenvolupant 
cotxes elèctrics, mentre la ciutat expandeix la xarxa d'infraestructures 
necessàries per donar suport a aquests vehicles amb unes 300 estacions 
de carregament gratuïtes i públiques previstes a través de l'àrea 
metropolitana, a més de les 150 estacions de carregament per a scooters 

ja col·locades. El sector privat està empenyent el desenvolupament 
d'apps d'interfície de TI (sent l'exemple més obvi apps per a trobar 
estacions de carregament, compartir vehicle, i aparcar). 

Barcelona està canviant també la seva concepció de turisme. Els 
destins turístics han optat típicament per una estratègia parasitària, 
intentant seduir les famílies treballadores i les estudiants universitàries 
adinerades de llocs on la producció econòmica suposadament real té 
lloc. Aquestes economies són totalment terciàries, dependents de les 
fortunes de cicles econòmics en les quals no prenen part. Però enlloc 
d'esperar que les alemanyes o estatunidenques venguin de vacances i 
resignar-se a la sequera cíclica de la temporada baixa, l'elit barcelonina 
està intentant cada cop més atreure turistes d'una casta diferent: fires 
del comerç i els delegats que duen, expatriats voluntaris, yuppies i les 
seves startups, i friquis de la tecnologia en vacances-feina. 

Barcelona no té cap Google, cap Apple, ni cap Facebook, i és poc 
probable que mai en creï un. Com pot esperar establir-se com a gegant 
del sector de les tecnologies de la informació? Jugant amb el seu capital 
cultural i l'avantatge de la precarietat. La ciutat té el que cal tindré per 
atreure capital intel·lectual. Amb platges, bon menjar, clima atractiu, 
una vida nocturna emocionant, una ampla gama d'aficions d'exteriors i 
una contracultura més exòtica i atractiva que Berlín i tot, Barcelona pot 
dur els yuppies. Però només amb treballadores del sector no hi ha prou 
per a crear una dinamitzadora de les tecnologies de la informació, raó 
per la qual l'elit de la ciutat s'està construint un nínxol especial, i aquí és 
on el model Barcelona difereix del seu predecessor de Califòrnia. Amb 

un èxit en augment, Barcelona s'està establint com a un lloc ideal per la 
feina/lleure, complementant més que substituint els gegants existents. 

El primer element són les fires de comerç. Trobades importants, les 
fires de comerç animen l'enxarxat entre els delegats globals d'una 
indústria determinada, permetent-los lluir els seus productes i establir 
nous contactes. Però també estan fets per tenir un element de diversió. 
Ningú no vol anar a una fira del comerç a Des Moines, Iowa. Barcelona 
no és només una ciutat dinàmica. És també un lloc de desenvolupament 
del sector TI i d'altres indústries. Barcelona és la ciutat número ú en tot 
el món pel que fa a la quantitat de delegats de conferència que acull 
(de fet el 40% de les visitants que pernocten a la ciutat vénen per un 
esdeveniment internacional), i la tercera ciutat del món en el nombre 
de conferències internacionals acollides. La seva fira més important és 
la del Mobile World Congress (MWC), la qual és situa com la primera 
fira del comerç de mòbils i apps a nivell mundial. El congrés és font de 
ressentiment, i en els anys anteriors ha estat un objectiu de protestes, 
fins i tot ha estat interromput per avalots. Tot i que molta gent cobra 
de l'activitat econòmica associada amb el MWC, cal entendre que les 
feines que es generen són sempre temporals i estressants, i que els 
milers de delegats que vénen ocupen la ciutat fent-se-la seva. Com 
qualsevol macro-esdeveniment, el congrés també implica una forta 
presència policial i mesures de seguretat extremes, imposades a barris 
adjacents i a la seva pròpia plantilla. Aquest any la policia ha posat en 
llista negra almenys a una dotzena de persones, les quals ja havien estat 
contractades com a treballadores de la fira; majoritàriament anarquistes, 
moltes d'elles no tenien antecedents penals i cap d'elles havia estat 

detinguda per quelcom que pogués presentar una preocupació legítima 
a la seguretat de les treballadores temporals. 


Nogensmenys, els Mossos estan encarregats de la seguretat de la Fira, 
del gran complex que acull les majors fires de comerç de Barcelona 
i es reserven el dret a imposar qualsevol condició que desitgin. 
Per a acollir una fira de comerç, una ciutat necessita una gran dosi 
de treball prescindible i precari. El MWC dóna feina a més de dotze 


mil persones cada any, la majoria de les quals treballa poc 
més d'una setmana, sovint fent 14 hores diàries. Les úniques 
persones que treballarien en aquestes condicions són 
aquelles que viuen mes a mes i, al no tenir un treball estable, 
han d'agafar qualsevol feina que puguin aconseguir. Amb 
l'ocupació juvenil al voltant del 50%, Barcelona té aquest 
tipus de mà d'obra. A més, les fires de comerç requereixen una 
ciutat amb molts hotels i un sector de serveis desenvolupat, 
amb abastament de restaurants i opcions d'entreteniment. 
A Barcelona, els restaurants són un dels majors ocupadors 
de gent jove, i el gremi d'hotels és un principal actor de 
l'economia local. Barcelona també té una gran concentració 
de treballadores sexuals, majoritàriament immigrants, i no 
es menciona sovint que molts delegats de les fires de comerç 
vénen amb la intenció d'explotar aquesta mà d'obra també. 

Un segon element és el dels treballs-vacances. Treballar a 
distància és especialment comú en el sector tecnològic, i cada 
vegada més, treballar a distància no significa treballar des de 

casa, sinó des de qualsevol lloc que es tengui una bona connexió wi-fi. 
Resulta que l’Ajuntament de Barcelona fou un dels primers que instal·là 
connexió sense fil a tota la ciutat, i la xarxa d'accés lliure aviat serà 
estesa al transport públic. Molta gent ara vé a Barcelona durant un mes 
o dos per a dividir el seu temps entre treballar des d'una cafeteria — o 
millor encara, des de la terrassa de la cafeteria — i anar a discoteques o 
a la platja. Aquest sector en creixement està empenyent la proliferació 
de lloguers d'apartaments a curt termini, omplint els nombrosos pisos 

buits que quedaren després de la bombolla immobiliària de Barcelona. 
De fet, les hoteleres s'han sentit tan amenaçades per aquesta nova 
forma de residència a mitjà termini que estan exigint a l’Ajuntament 
que persegueixin tots els apartaments turístics il·legals (sense regular). 
Així, moltes noves empreses estan omplint el buit, especialitzant-se en 
aquests lloguers. 

L'augment de la demanda estrangera d'immobles barcelonins ha 
suavitzat l'esclafit de la bombolla immobiliària i ha evitat que els preus 
dels lloguers baixessin massa - bones notícies per les propietàries i 
males notícies per les llogateres. Fins ara, l’Ajuntament ha continuat 
finançant grans projectes de construcció, impedint que la indústria de 
la construcció — abans una de les principals receptores de les inversions 
de capital a la ciutat — col·lapsés. Així i tot, enlloc de construir 
segones residències noves, la indústria actualment es centra en grans 
infraestructures i projectes de gentrificació desplegats dins el procés de 
planificació central de l’Ajuntament. L'administració de n'Ada Colau 
acabarà amb això? Molts dels contractes ja estan firmats, i a part d'això, 
un alentiment de la construcció podria encendre la crisi, ja que molta 
ocupació està fermada amb la gentrificació en un cercle viciós que 
requereix que la ciutat es canibalitzi per a poder sobreviure. 

Al costat de les fires de comerç i la feina-vacances estan els festivals 
culturals, els quals poden jugar un rol important a l'hora d'impulsar 
l'expansió industrial i atreure gent productiva a fer vacances. Barcelona 
té més de 223 esdeveniments internacionals confirmats fins al 2021 i s'ha 
guanyat recentment, per davant Berlín, París i Roma, ser la nova seu del 

Hard Rock Festival. Presumeix de dotzenes d'esdeveniments esportius, 
musicals, artístics i festivals de teatre, fires artesanals, convencions sobre 
bricolatge, de cuina i enològiques, així com una xarxa de 43 mercats 
públics que reben més de 60 milions de visitants cada any (de fet, la 
9 a International Public Markets Conference, amb representants de 120 
ciutats, fou acollida el passat mes de març a Barcelona). 

El tercer element més important del nou turisme productiu són les 
startups. La revista “Wired UK” declarà la ciutat una de “les capitals més 
en voga d'Europa per a les startups ”. Amb vuit universitats prestigioses 
(incloent dues de les tres millors d'Espanya) i una molt reconeguda 
escola de negocis, Barcelona espera cultivar talent local, i amb les 
atraccions turístiques, atreure treballadores del sector tecnològic d'arreu 
del món per esdevenir “expatriades voluntàries”, mudant-se a la ciutat 
un parell d'anys per a realitzar un projecte creatiu i orientat als negocis. 
Amb els preus baixos i el suport de les institucions, ha estat emportant- 
se emprenedores del sector TI de mercats saturats com és el cas de 
Silicon Valley. El cost per a viure és molt més baix, amb lloguers sovint 
suposant una cinquena part del preu que un es troba a San Francisco, 
Nova York o Londres, de manera que els costs inicials per a una startup 
són al seu torn més baixos. I si el negoci s'expandeix i hi ha molta mà 
d'obra qualificada que cerca feina, les noves mans arriben barates. 
Segons un blog d'emprenedores expatriades, “l'expertesa tècnica [a 
l'Estat Espanyol] pot costar una quarta del que costaria a Silicon Valley”. 

EAjuntament encara està publicitant Barcelona com una “Smart 
City”, una cuitat on les noves TI no només són desenvolupades, sinó 

posades en pràctica immediatament, lluint la capacitat de resposta, 
la flexibilitat i la voluntat d'emmotllar el terreny urbà i les vides de 
les seves habitants per relacionar-se més dòcilment amb totes les 
noves apps de comunicacions, consumidores, transports, enxarxats i 
vigilància. Suposant tant una estratègia comercial com un sector de 
creixement tecnològic, la Smart City mostra un nombre de mètodes 
per a apaivagar els plebeus, emprant TICs i la novetat que encara 
emanen per a crear la il·lusió de participació ciutadana (semblant a 
com les seccions de comentaris havien de revolucionar els mitjans de 
comunicació). Per exemple, MobilelD, és una app per a smartphones 

que permet a la ciutadania accedir de manera segura a les 
pàgines web governamentals, consultar el cens, copiar 
documents d'impostos, cercar col·legis electorals en el dia de 
les eleccions i trobar on la grua s'ha emportat el seu cotxe; 
així ho explica la pàgina web oficial de Smart City. O sigui: 
alimenta el mateix paper de passivitat, però ara, amb el teu 
mòbil. 

El concepte de Smart City ha engalipat la gent moderadament 
ecologista, promovent models de planificació urbana 
racional que remarquen un parell de novetats que fan sentir 
bé (com els cotxes elèctrics), mentre distreuen front a la visió 
global de creixement econòmic que és de cada més, i no 
menys, destructiva cap el medi ambient. Un estudi publicat 
a triplepundit.com (“people, planet, profit”) classifica 
Barcelona com a la tercera mundial de les “ciutats resil·lients 
al clima” que “han decidit seguir endavant, adoptant mesures 
sobre el canvi climàtic i participant al segle XXI”. L'anàlisi 
de la petjada ecològica de Barcelona no té en compte el tràfic aeri i 
marítim que duu moltes visitants a la ciutat, la producció d'ordinadors i 
mòbils altament tòxica, ni les grans emissions de gas d'efecte hivernacle 
causats per Internet, en el qual es fonamenta el model econòmic de la 
ciutat. 

En el barri que abans era treballador i industrial de Poble Nou, trobem 
un dels campus especials que està sent pioner en el model de Smart 
City. “22@” és una zona dedicada a startups i empreses del sector 


tecnològic, que presumeix de més de 4 milions de metres cúbics 
d'espai d'oficines i 1.500 empreses que ja s'hi han traslladat. Amb el 
suport total de lAjuntament, els blocs d'apartaments vells són buidats, 
les velles fàbriques esbudellades, renovades i emprades per acollir les 
noves empreses. A l'epicentre d'aquest “campus Smart City” està la 
subvencionada Barcelona Activa, un centre dedicat a animar startups, 
donant-lis espai d'oficines gratuït els dos primers anys. 


Una nova lògica de la gentrificació 


Gegants com Apple, Google i Samsung continuaran donant forma 
a l'univers de les TI i l'economia global pel futur previsible. Enlloc 
d'intentar competir amb elles, lAjuntament ha cultivat un nínxol que 
les complementa, un brou de cultiu per a les startups que desenvolupen 
molts tipus d'apps i innovacions que omplen les fronteres tecnològiques 
obertes per pioners de l'alçada de Google; i un punt de trobada per a les 
finançadores i desenvolupadores desesperades per tenir una pausa als 
climes comparativament tristos de San Francisco, Nova York i Londres. 

A diferència d'aquestes ciutats, Barcelona pot presumir d'una mà 
d'obra barata però de cada vegada més preparada, i sector de serveis 
encara més barats disposats a satisfer tots els capricis gastronòmics, 

culturals i d'oci de les yuppies i delegades comercials. Un problema 
històric del capitalisme ha estat que els sectors industrials crucials han 
hagut d'estar recompensats sovint amb privilegis i estabilitat que amb el 
temps constitueixen obstruccions a la seva explotació amb creixement 
exponencial. En el sector de les TI, per contra, podem observar una 
forma de treball molt precari (contractes temporals, pocs o cap dret 
laboral) que està també molt ben remunerat. I Barcelona està explotant 
aquest fenomen al màxim. Aprofitant-se del seu cost de vida baix i de la 
saturació dels centres més prominents d'ocupació en les TI, pot oferir 
un lloc on treballadores de les TI poden ser atretes a participar en la 
seva producció molt valuosa per sous que són relativament baixos en 
el seu camp. 

I han unit aquest treball precari molt ben pagat al treball precari molt 
poc pagat del sector de serveis. Un altre bonus del model Barcelona 
és que no provocarà que els preus immobiliaris i el cost de vida pugin 
massa, com ha estat el cas amb l'expansió econòmica a San Francisco, 
Londres, i altres ciutats. La gentrificació tradicional, mesurada pels 
lloguers en augment, convertiria Barcelona en un moribunda cultural, 
i forçaria o a una pujada de sous o a una manca de mans en el sector de 
serveis; així com a que la treballadora del restaurant, hotel o tenda no 
podrien permetre's ja viure aprop. La compressió resultant constituiria 
una amenaça a tot el cicle d'acumulació, amb l'excés de riquesa generada 
amenaçant amb devaluar la pròpia riquesa generada. 

El concepte de gentrificació fou originalment desenvolupat per a 
descriure un procés de desplaçament, en el qual mecanismes mercantils i 

governamentals permeteren a una classe econòmica més alta, apropiar- 
se del barri d'una classe econòmica més baixa, sent l'exemple original 
el dels districtes de classe treballadora com Islington (Londres). Per 
a mi, l'element fonamental és de pèrdua i indefensió col·lectives. 
Així i tot, en l'estudi de la gentrificació, els lloguers en augment — el 
mecanisme més fàcilment quantificable que pot impulsar el procés — 
sovint esdevenen un substitut per a la pròpia gentrificació, tapant les 
dimensions estratègiques de la planificació estatal i ignorant qüestions 
d'identitat i auto-organització del barri. Si es perd el barri sense que 
pugin els lloguers, segueix sent gentrificació? 

Aquesta pregunta és particularment pertinent a Barcelona, on la crisi 
i l'esclafit de la bombolla immobiliària han provocat, en realitat, la 
caiguda dels preus dels lloguers durant alguns anys (encara que no 
necessàriament en proporció als sous). L' anteriorment proletari Poble 
Nou ha estat omplit amb cafeteries per a turistes de camí a la platja, i 
un bon tros del barri fou pres pel 22@; el Raval i el Casc Antic, barris 
de classe treballadora i immigrants, està sent destrossat pels hipsters, 
portats per esdeveniments culturals, museus nous, projectes de 
construcció agressius, bars en voga i restaurants vegans; la Barceloneta, 
abans poble pescador, ha estat transformat en un apèndix de la platja, 
amb llars convertides en lloguers de curta durada i barris forçats a 
aguantar les inacabables hordes de gent en vacances; Poble Sec ha estat 
declarat zona de compres per a turistes que desembarquen dels creuers 
en el port que hi ha aprop, i a altres barris els apartaments buits estan 
sent comprats o llogats a gent del nord d'Europa i Amèrica del Nord que 
està de vacances. Els parcs i places que els veïnats guanyaren després 

Ajuntament 

de dures batalles, resistint l'explosió de la construcció sense control 
dels anys '80 i '90, han estat presos per bars i restaurants, estenent 
àvidament les seves terrasses privades a l'espai públic (pagant permisos 
a l’Ajuntament, evidentment). 

Cada vegada més, les persones estan perdent el control dels seus 
barris, i aquests barris estan perdent el seu caràcter comunal i de 
classe treballadora mentre els yuppies i turistes són portats amb tots els 
mètodes necessaris. Malgrat que els lloguers no estan pujant massa, sí 
que estan pujant els valors de les propietats, i algunes persones estan 
sent desplaçades perquè, donada la seva manca de feina, la seva única 

opció és la d'arrendar els seus apartaments i moure's a les perifèries. Hi 
ha també una crisi d'hipoteques. Entre l'any 2007 i el 2010, hi hagué 
40.000 desnonaments a Catalunya. Desenes de milers de persones a 
Barcelona han estat expulsades de les seves llars quan ja no les han 
pogut pagar. Els interessos en augment, més l'atur i els rescats de bancs 
sense cap control o proteccions socials han constituït un altre conjunt 
de mesures per les quals els barris poden ser buidats dels seus habitants 
tradicionals. 

Molts barris han organitzat protestes contra el turisme. EAjuntament 
contestà amb algunes mesures deslluïdes apel·lant al comportament cívic 
i a la “convivència”, o l'harmonia 
veïnal. La nova administració 
progressista inclou desafiaments 
al turisme descontrolat en la 
seva plataforma; doncs, l'elit 
de la ciutat també demostra un 
interès en canviar el tipus de 
turisme que s'impulsa. Al cap i a 
la fi, els patis per a universitàries 
èbries no quadren amb els 
patis estimulants intel·lectual 
i culturalment requerits pel 
sector de les TI. Així i tot, 
les universitàries encara són 
benvingudes i ateses, encara 
que poden ser empeses cap a 

illes festives com Eivissa, només a un viatge en vaixell des del port de 
Barcelona. 



Only 4* 


Malgrat les mesures parcials presses pel govern municipal, moltes 
residents senten que la seva ciutat ha estat presa pel turisme, un 
sentiment que revifà la fúria manifestada als avalots de Can Vies del 
maig passat. Malgrat que segons els mitjans, només estava en joc un 
centre social okupat, els milers de persones que prengueren els carrers, 
combateren la policia i prengueren foc a la maquinària de les obres, 
parlà alt i amb freqüència sobre models de ciutat diametralment oposats: 
el model dissenyat per a generar beneficis i garantir el control social, 

imposat per inversors distants 
i l’Ajuntament; i el model 
proposat i posat en pràctica 
a través de l’acció directa 
per les pròpies veïnes, basat 
en habitatge per a tothom, 
centres socials autònoms, 
parcs i jardins autogestionats, 
sanitat, educació i transport 
gratuïts i d’alta qualitat, 
cultura sense mercantilitzar, i 
assemblees veïnals. 

Les esvalotadores tenien tant 
de suport, que van forçar a 
l’Ajuntament a fer un pas 




enrere, cancel·lant el desallotjament de Can Vies. Però com que mai va ser 
per un únic centre social, l’autèntica batalla només ha estat postposada. 


El braç fort darrere el lliure mercat 


Les forces del mercat soles no basten per encendre els processos 
de desenvolupament que estan destruint Barcelona. L’Ajuntament 
sempre ha estat un pas endavant en la partida, posant en marxa 
polítiques i projectes proactius i agressius amb visió de futur, lligant- 
ho a un pla urbanístic unificat que s’arrossega d’una administració 
política a la següent, que s’estén més enllà dels límits municipals de 
la ciutat de Barcelona, i que és avaluat i actualitzat amb regularitat. 
Aquesta planificació central forta és necessària per nodrir la inversió 
i el progrés. Sense l’elaboració d’estratègies delit, Barcelona segurament 
s’hauria estancat com a ciutat, esqueixada entre la indústria i el turisme 
de segona classe i aclaparada amb un sector de la construcció col·lapsat 
que s’havia tancat a sí mateix en un racó. 

Lelit política, així i tot, no està tota al costat de Barcelona. La recent pujada 
del moviment independentista de Catalunya, amb suport arribant fins 
i tot dels mitjans i les institucions polítiques, pot ser llegit, en part, com 
un intent de lelit catalunyesa de pressionar lelit espanyola i el govern 

central a Madrid per a que doni més suport a l’aposta econòmica de 
Barcelona. Al cap i a la fi, Barcelona i no Madrid està millor posicionada 
per a guanyar un lloc a l’eix tecnològic internacional, però el govern 
espanyol continua subvencionant Madrid, prenent més de Catalunya en 
impostos del que dóna en projectes de desenvolupament o altres favors. 
En contrast amb els EUA, Espanya segueix un model més tradicional, 
en el qual les províncies existeixen per a alimentar el govern central, 
enlloc de a l’inrevés. Amenaçant amb la ruptura, la classe empresarial 
i política de Catalunya pot forçar Madrid a contemplar la possibilitat 
d’una Espanya sense la joia de la seva corona econòmica, potencialment 
provocant un canvi favorable en les polítiques. 

Malgrat la manca de suport de Madrid, l’Ajuntament ha cultivat 
una “Marca Barcelona” durant anys, promovent el nínxol de mercat 
de la ciutat i pressionant per atreure fires de comerç i altres grans 
esdeveniments. El principi de la fi fou quan Barcelona acollí les 
Olimpíades d’Estiu l'any 1992, encenent la primera gran onada de 
turisme, renovació urbanística i demolició de barris pobres. Havien 
estat considerats un candidat amb poques possibilitats per a l’honor, 
però als anys '80 feren una campanya intensa i convenceren al Comitè 
Olímpic de que podien assumir el repte, prenent el premi al preferit 
Amsterdam. Des de llavors, l’Ajuntament ha estat anticipant les 
necessitats de les inversores, emprenedores, turistes i les forces de la llei 
i ordre que mantenen la ciutat presentable per les anteriors. 

Mentre desenvolupaven les seves ordenances cíviques, passades el 2006, 
Barcelona acollí l'exalcalde de Nova York Rudolph Giuliani, qui aconsellà 

l’Ajuntament sobre les polítiques de vigilància “Broken Window” i “Zero 
Tolerance” i sobre netejar la imatge de la ciutat. Les lleis de civisme de 
llavors ençà s'han estès a través d'Espanya i a Giuliani se l'ha referenciat 
com a una gran influència de Xavier Trias, l'anterior alcalde de Barcelona. 
Estenent la vigilància sobre activitats comunals com puguen ser penjar 
cartells, fer pintades, beure, posar música als carrers o estendre la roba 
als balcons, l'Ajuntament començà a multar molt les activitats populars 
per a augmentar el control comercial sobre l'espai públic. 

Com a San Francisco, la policia a Barcelona ha hagut de jugar un 
rol enèrgic per tal de subscriure els processos de desenvolupament 
econòmics i de gentrificació en joc. Però al contrari que als Estats Units, 
una guerra contra el crim draconiana no funcionaria a Catalunya, 
perquè els poders extra a la policia, les sentències massa dures i 
l'inevitable increment de violència policial descoberta recordaria massa 
a la dictadura feixista. Tampoc és una opció viable un major suport de 
les elits per organitzacions feixistes, encara que els elements de més 
extrema dreta de l'elit han estat de fet provant de copiar l'estratègia 
desenvolupada a Grècia, on feixistes han estat emprats com paramilitars 
per a destruir la resistència a les mesures d'austeritat. Les feixistes, però, 
no són guais, ni cosmopolites, així que no són compatibles amb les 
necessitats econòmiques i culturals d'un pati yuppy. La resposta, i un 
element vertebrador del model Barcelona de desenvolupament urbà, 
ha estat l'antiterrorisme. 

Això no és cap sorpresa, donat que Espanya fou un dels primers 
països que posà en marxa polítiques integrals d'antiterrorisme com 

a mitjans pel control social dins una societat democràtica. De fet, el 
principi d'excepcionalitat central a l'antiterrorisme té la seva arrel 
en la jurisprudència Nazi, i van ser dues democràcies recentment 
feixistes — l'altra sent Alemanya evidentment — on aquestes polítiques 
arribaren primer a la prominència, dècades abans d'al-Qaida i l'11-S. 
A Espanya, el primer objectiu social en ser encabit dins la categoria de 
terrorisme fou el moviment independentista basc. Una força important 
per fer caure la dictadura de Franco, el moviment basc fou així tot fet 
objectiu per a la repressió començant en els primers anys de la nova 
democràcia. Era un desenvolupament previsible. El bipartidisme de 
facto era governat per feixistes, ara conservadors, i socialistes, els quals 
havien estat legalitzats i benvinguts al poder en un pacte amb el diable 
(els seus antics enemics). 

Les tortures policials, l'aïllament, l'empresonament de llarga durada, i 
la criminalització de qualsevol tipus de suport popular eren les mesures 
excepcionals que l'Espanya democràtica normalitzà en la seva guerra 
contra el moviment independentista basc. Com que l'Estat mai rendeix 
poder, només l'acumula, era previsible que després de desarmar el 
moviment basc, el govern espanyol identificaria una nova amenaça 
terrorista enlloc de desmantellar el seu aparell anti-terror. En les 
cíniques paraules de Javier Bermúdez, jutge i expresident de l'Audiència 
Nacional, un dels jutjats més importants d'Espanya, “el terrorisme 
no és, i no pot ser, un fenomen estàtic, sinó que s'estén i diversifica 
constant i gradualment en un ampli rang d'activitats, raó per la qual el 
legislador penal democràtic, en l'obligatòria resposta a aquest complex 
fenomen, també ha d'estendre l'espai penal d'aquells comportaments 

que objectivament s'han de considerar terroristes [...] Una organització 
terrorista amb objectius pseudopolítics pot intentar aconseguir-los no 
només a través d'actes terroristes, sinó que també a través d'accions que 
considerades per elles mateixes no podrien ser classificats com actes 
terroristes (mobilitzacions populars no violentes, actes de propaganda 
no violents, augmentar la consciència sobre la importància dels seus 
objectius, etc.)” (2002). 

Les noves terroristes són les anarquistes. Ni els fiscals — sempre 
aficionats a la ficció — afirmen que les anarquistes a Espanya han matat 
alguna persona, però així i tot durant molts anys els mitjans han estat 
reproduint fil per randa els comunicats de la policia que anuncien 
l'amenaça anarquista. El perfil de l'anarquista és el d'una immigrant i 
agitadora professional, l'únic objectiu de la qual és aprofitar qualsevol 

oportunitat per a crear violència i desordre. Un trop vell i cansat que 
ha aconseguit durar segles ja, però que algunes persones, tristament, 
encara troben creïble. Sense sang a les mans, les anarquistes no han 
estat quietes, així i tot. El que sí han fet és participar entusiasta i 
efectivament a les vagues generals de 2010 i 2012 (prengueren els 
carrers en protesta a les mesures d'austeritat i aturaren temporalment 
l'economia), en el moviment d'ocupació de les places que desafià 
la legitimitat de la democràcia espanyola, en els avalots per protegir 
Can Vies, en les campanyes contra els controls als espais públics en 
augment, en les marxes anuals de l'l de Maig i altres esdeveniments 
que mantenen la història radical de Barcelona viva, als centres socials 
i projectes d'infraestructura autònoms que presenten un model de 
cultura no-mercantilitzada i economies locals basades en la solidaritat 
i suport mutu enlloc del profit i la propietat privada, en resistència a 
desnonaments hipotecaris i desallotjaments de llars, i a atacs 
contra bancs i institucions governamentals. 

Les anarquistes no són les úniques que participen en aquests 
moviments i formes de rebel·lió, ni és cert que la repressió 
policial es dirigeixi només a elles. Les anarquistes simbolitzen 
els elements més radicals i intransigents. Atacant-les, l'Estat en 
realitat està atacant les pràctiques d'acció directa, solidaritat, 
autoorganització, sabotatge i autodefensa col·lectiva. Si les 
anarquistes poden ser demonitzades com a terroristes, la resta de 
persones estarà empesa a allunyar-se de les tàctiques anarquistes 
i abraçar les línies d'acció institucionals i reformistes que són 
fàcils de desviar o cooptar. 


El novembre de 2013 cinc anarquistes foren detingudes a Barcelona, 
totes immigrants; dues estan encara empresonades esperant judici. Amb 
el temps, aquest primer colp donaria lloc a una operació més gran. El 16 
de desembre de 2014, 1 1 anarquistes de la ciutat i província de Barcelona 
foren detingudes amb càrrecs de terrorisme i tres centres socials foren 
saquejats. La investigació fou duta a terme per la policia autonòmica de 
Catalunya i les ordres foren signades per Javier Bermúdez. L'evidència 
que les connecta a qualsevol acció de sabotatge és dèbil, però també 
estan acusades de pertànyer als Grupos Anarquistas Coordinados. Els 
GAC són, o eren, una organització pública anarquista que feu poc més 
que tenir alguns debats i publicar un llibre que critica la democràcia, 
però la policia, ajudada pels mitjans, ha declarat arbitràriament al grup 
com a organització terrorista. No havent acabat, la policia duu a terme 
més detencions amb càrrecs de terrorisme el 30 de març, fent objectiu 
a 15 persones, majoritàriament de Madrid aquesta vegada, però amb 
tres de Barcelona. 

El govern no és tan estult per a afirmar de manera oberta que aquestes 
detencions són una resposta a la participació anarquista a les vagues, 
protestes, revoltes i avalots dels darrers anys; de fet estan intentant 
fortament retratar-los com a fenòmens totalment desconnectats. Però 
uns quants fets resten davall la seva maniobra. Els mitjans començaren 
a bastir els fonaments per a la repressió policial, preparant la figura 
de l'anarquista criminal i immigrant, específicament en resposta a les 
protestes combatives de l'l de Maig i les vagues generals avalotades. 
A més, la repressió policial en aquells moments de desordre urbà, 
específicament a Barcelona, no ha estat efectiva en arribar a la detenció 

i empresonament d'anarquistes, les quals en general han acumulat una 
experiència col·lectiva que les permet afrontar el control estatal dels 
carrers i ensortir-se'n. Per exemple, aquelles processades pels avalots de 
Can Vies han estat en molts casos passants, gent en bauxa que participà 
a les festes il·legals sense tapar-se la cara, periodistes, espectadores i 
adolescents que anaven a la seva primera manifestació. El govern 
clarament necessitava altres mecanismes per a castigar un element 
important en aquests conflictes. 

Finalment, moltes de les accions de sabotatge específiques per les 
quals les anarquistes detingudes els anys 2014 i 2015 foren acusades 
ocorregueren en el context de les mesures d'austeritat, les protestes 
anti-desnonaments, les vagues generals, els avalots a Burgos contra 
el projecte de gentrificació i les corresponents protests solidàries a 
Barcelona, ocupacions estudiantils, etc. Els comunicats reclamant 
aquests atacs, típicament fent objectiu a bancs, sovint explícitament 
referenciaven els conflictes socials en curs. El sabotatge, una vella 
tradició de la classe obrera que els governs d'arreu del món estan 
intentant processar de cada pic més com a terrorisme, forma part dels 
moviments populars, i aquestes accions específiques eren part de la 
resposta, des del carrer, contra l'intent del govern d'imposar austeritat, 
de redissenyar agressivament els barris en interès del negoci i exigir al 
poble de que estigui content amb les miques. 

I malgrat que les fiscals no poden afirmar amb gens de certesa que 
les anarquistes que han detingut no han participat en realitat en cap 
d'aquestes accions de sabotatge, el que sí saben és que les acusades 

manifesten obertament el seu suport a les lluites revolucionàries, ben 
igual que donaven suport obertament a les detingudes abans que 
elles. Aquestes són les activitats per augmentar la consciència sobre 
les quals avisava el jutge Bermúdez. La policia no sap qui cometé 
les accions il·legals específiques, però el seu autèntic objectiu és un 
moviment sencer. Les seves tàctiques de la por aplicades amb mà dura 
foren evidents a través de l'espectre polític. Després de les detencions 
de l'Operació Pandora de 2014, una marxa solidària espontània de 
5.000 persones de diversos àmbits en suport a les anarquistes i a la 
Twitteresfera, #yotambiensoyanarquista, s'escampà com una taca d'oli 
a través d'Espanya, convertint-ho en un dels top deu. 

El govern de Catalunya no té esperança de projectar Barcelona en un 
eix internacional de les TI si no pot controlar a la seva població. Se 
suposa que les persones, al cap i a la fi, han de ser recursos, no éssers 
autoorganitzats amb els seus somnis, una habilitat per definir els seus 
desitjós i necessitats, i les seves visions de com haurien de ser els seus 
barris. Algunes habitants de Catalunya estan tragant el nou model 
de ciutat, estudiant disseny web, imaginant els seus startups de TI, 
o acontentant- se amb feines a bars i restaurants guais. Però moltes 
residents de Barcelona no estan contentes amb el nou arranjament, i 
estan constituint de cada pic més una força capaç de bloquejar els plans 
de les inversores i de FAjuntament. Les delegades de les fires de comerç 
que són escopides i insultades als carrers, o les yuppies fent feines- 
vacances de les quals són interrompudes per un avalot estudiantil o una 
vaga de transports, no tornen. Les turistes que pateixen robatoris, o que 
no poden trobar allotjament barat, cerquen altres destinacions. Si les 

veïnes resisteixen desallotjaments col·lectivament, el caràcter del seu 
barri no pot ser canviat tan ràpidament. I si el poble lluita pel control 
dels carrers, l'Ajuntament no pot imposar a aquest els seus plans, com 
si fos poc més que un mapa en el qual dibuixar. 

Si les autòctones no obeeixen, les autoritats estaran obligades 
a reemplaçar-les. En el seu eix imaginari, no gaudeixen només 
de l'exemple de la gentrificació de San Francisco. L'altre pol és 


l'enclavament tecnològic que ha crescut al voltant de Tel Aviv. I quin 
exemple millor de model de país construït com a comunitat blindada 6 
que Israel? Així com San Francisco proveeix un pati que es pretén que 


6. A l'original, “gated community”, una zona residencial vallada i privatizada, 
exclusivament accessible als habitants rics i protegida amb serveis de 
seguretat privada. 

sigui culturalment estimulant per les seves treballadores intel·lectuals, 
Israel llueix un altre tipus de pati, un laboratori, més precisament, en 
el qual les sempre presents preocupacions de seguretat i control social 
creen l'ambient més estimulant per la multitud d'aplicacions militars 
i policials de la expansió de l'alta tecnologia en curs. L'esquerra del 
moviment independentista català ha lamentat durant molt temps les 
connexions polítiques i econòmiques properes entre Catalunya i Israel. 
Aquestes connexions podrien proveir lAjuntament dels recursos i 
innovacions que necessitarà per gentrificar un camp de batalla. 

Farà ús d'aquestes mesures l'administració de Colau? La nova alcaldessa 
ha anunciat ja un canvi en el lideratge de la policia de la ciutat, encara 
que aquest moviment és estàndard. I no hauríem d'oblidar que fou 
durant la gestió d'ICV del Ministeri d'Interior de Catalunya que els 
mossos cometeren alguns dels seus pitjors abusos de la darrera dècada, 
com el cas 4F en el qual diverses okupes foren incriminades i torturades, 
resultant en què una d'elles es suïcidà, o el cas “kubotan”, en el qual 
la policia atacà una manifestació amb una nova arma de control de 
masses il·legal. Una altra possibilitat pertorbadora és que Barcelona en 
Comú opti per un ús innovador de policia de proximitat, restaurant la 
imatge pública merescudament embrutada i recobrant la pau social del 
qual l'actual model de gentrificació s'aprofita. 

Espai públic, espai privat i espai comunal 


Una de les raons per les quals Amsterdam perdé la seva aposta pels 
Jocs Olímpics de 1992, obrint la porta a la gentrificació agressiva dins 
Barcelona, és per que un obstinat grup d'autonomes, okupes i anarquistes 
estaven posant atenció de manera estratègica als moviments dels seus 
contrincants, descobriren els seus plans, i engegaren una campanya 
creativa, disruptiva i tenaç per assetjar el Comitè Olímpic i prometre 
desastres si els Jocs es feien a la seva ciutat. 


Igualment, és factible que el poble de Barcelona espatllés els plans de 
l'elit atacant la Marca Barcelona, defensant els seus barris, i convertint 
la ciutat en un lloc incòmode per a yuppies, turistes i delegades de fires 
de comerç. El dubtós honor, doncs, de constituir el tercer node en un 

eix de TI internacional passaria a alguna altra ciutat on les dissidents 
no fóren tan feroces ni perspicaces. El capital té aquest gran avantatge 
de mobilitat, permetent-li subvertir la resistència popular reemplaçant 
abruptament la maledicció del creixement amb la plaga de la depressió. 
Però no ha de ser un joc de suma zero. Cada batalla contra el control 
social dóna una gran quantitat de lliçons apreses i aquestes lliçons 
poden ser compartides. 

La guerra per la ciutat de Barcelona no ha estat lluitada només en les grans 
batalles que arriben als titulars. Hi ha una lluita paral·lela desplegant-se 
de forma silenciosa i quotidiana, mentre la gent aprèn a com reprendre 
el control sobre els seus barris. És lluitada amb discussions i debats a 
centres social, en assemblees i esdeveniments culturals a parcs i places, 
mitjançant cartells i pintades, amb la recuperació d'antics festivals 
populars que l’Ajuntament ha comercialitzat i amb xarxes de suport 
mutu per a resistir a desallotjaments i crear una xarxa de seguretat 
contra la precarietat. 

Tradicionalment, les activistes que confronten la gentrificació, 
comercialització, i imposició del control social defensen la dicotomia 
entre espai públic i espai privat. Així com les activistes antiausteritat 
estan combatent la privatització de la sanitat i l'educació, demanant 
un retorn total als serveis públics, també lamenten la privatització 
de l'espai públic, més visiblement per part de bars i restaurants que 
prenen voravies i places per a estendre les seves terrasses per a clients. 
Però algunes de les anarquistes i altres anticapitalistes que participen 
en aquests moviments troben la dicotomia enganyosa, presentant al 


38 



poble una solució artificialment limitada. Les seves intervencions en el 
moviment contra la privatització de la sanitat remarquen una tercera 
opció; ni privat, ni públic: comunal. 

Aquesta tricotomia està en el centre de l'anàlisi presentat en el llibre 
Salut en Perill, Cossos en Lluita: De la resistència a les retallades 
a l’autogestió de la sanitat, resultat d'una participació anarquista 
en aquesta lluita. La visió exposada critica la defensa de la sanitat 
pública curta de vista de les progressistes, la qual ignora les diverses 
maneres amb les que el servei prioritza les necessitats econòmiques 
per damunt de les necessitats humanes, tractant els cossos com a 
màquines defectuoses, així com les maneres en què són penetrats per 
la pràctica patriarcal. Enlloc de senzillament invertir les retallades, 
com diu el llibre: “hauríem de permetre l'actual esperit de solidaritat 
per a transformar-nos i transformar la pròpia institució de la sanitat, 
ocupant i autoorganitzant els hospitals i clíniques actuals, repensant 
la pròpia medicina per a promoure un concepte holístic, ecològic i 
preventiu de la salut, i comunalitzar totalment la sanitat, encarregant- 
nos-en nosaltres mateixes enlloc de confiar-la al govern o les empreses”. 

La mateixa tricotomia pot ser aplicada a la batalla per l'espai i la lluita 
per la ciutat. Al contrari de la mitologia democràtica, l'espai públic no 
ens pertany, pertany a l'Estat, i és un afer relativament senzill per al 
govern donar-lo a l'administració privada. De fet, realment no importa 
si l'espai està vigilat per guardes de seguretat privades o per la seva pròpia 
policia; la característica crítica és que en cap cas ens pertany, ni se'ns és 
permès determinar-ne directament el seu ús, com s'emmarca, la seva 

construcció o desaparició. Les ordenances cíviques, 
aprovades després de la consulta de l’Ajuntament 
amb Rudolph Giuliani no eren de fet una mesura de 

molt l'accés 

de la gent a l'espai. Les noves lleis incrementaren molt 
el control estatal sobre l'espai instituint o incrementant 
les multes per varis usos populars i de classe obrera de 
l'espai públic, com ara posar música o beure als carrers, 
estendre la roba als balcons, pintades, etc. Algunes 
de les mesures han beneficiat directament els espais 
privatitzats, per exemple criminalitzant que alguna 
persona begui a un banc però legitimant que alguna 
begui a una taula que un bar ha col·locat al carrer (després de pagar 
a l’Ajuntament per un permís, és clar). Això només subratlla el que el 
model ara dominant de “associació pública-privada” ja fa evident: que 
no hi ha una profunda tensió entre els espais públics i privats. Els dos 
ideals existeixen en un continu que està lligat per interessos comuns. 
Al cap i a la fi, si compares els conflictes urbans relativament suaus 
generats per la privatització recent de l'espai públic amb els segles de 
tancament, guerra, execucions massives, deportacions, desallotjaments 
i desarrelament que els estats moderns hagueren de dur a terme per a 
destruir els vestigis d'espai comunal i universalitzar la institució d'espai 
públic, esdevé clar on queda l'autèntica diferència. 

La vertadera pregunta no és: quin poder extern governa els espais en 
els quals estem forçades a viure? Sinó: tenim o no control directe sobre 
els nostres espais vitals? Aquesta és la lògica que constitueix el concepte 


privatització, però igualment restringiren 

d'espai comunal. Per què és tan important 
aquest matís teòric per a la batalla contra la 
gentrificació? Perquè tot el que no mata el 
capitalisme el fa més fort. Si malbaratam tota 
aquesta ràbia i energia mobilitzada demandant 
una mera reversió de les provocacions 
més recents, bloquejant un pla específic de 
gentrificació però seguint confiant la ciutat a 
una elit que té interessos diferents en el fons, 
en el millor dels casos només prevendrem un 
aprofundiment de la nostra misèria, ben igual 
com l'Estat del benestar frustrà els moviments 
de les treballadores revolucionàries amb una nova ordre de serveis 
públics, només per a vendre aquells serveis una vegada els moviments 
s'havien desintegrat i el neoliberalisme podia emergir. 

Encara pitjor, un moviment parcial per a la ciutat podria prolongar 
aquelles condicions que fan Barcelona atractiva com a paradís yuppy. 
Els grups antidesnonament que no prenguin el pròxim pas ocupant 
unitats vacants per a crear habitatge gratuït, reptant per tant la propietat 
privada, poden produir l'efecte de mantenir baixos els lloguers, cosa que 
sona bé, exceptuant que els baixos lloguers de Barcelona (relativament) 
són un dels factors principals que provoquen el boom de les TI i duen 
les onades de yuppies i startups, i com s'ha dit abans, pujar els lloguers 
no és la única manera de netejar un barri. De fet, si els lloguers pugen 
massa aviat, les treballadores mal pagades del sector serveis en les 
quals el sector de les TI es recolza no poden permetre's viure a la ciutat, 

donant lloc a l'escassetat de mà d'obra que ja s'està menjant beneficis 
a San Francisco. El capitalisme ha necessitat sempre reformistes per a 
salvar-se dels seus excessos, i un moviment per a l'habitatge que no 
sigui massa radical pot evitar les contradiccions que d'altra manera 
destruirien els beneficis generats pel cicle d'acumulació que condueix 
tot el procés. De la mateixa manera, els moviments contraculturals que 
només aconsegueixen diversificar la ciutat, enlloc de prendre-la, fan la 
ciutat culturalment atractiva a aquelles que la dessagnaran. 

La intenció d'aquesta anàlisi no és suggerir que guanyem o pleguem 
(més aviat, mudar-nos, doncs són les nostres pròpies llars que estan en 
joc), la qual cosa seria una exigència grossa considerant la potència de 
l'enemic al qual ens enfrontem. Més aviat, la idea de l'espai comunal és 
una petició de no vendre'ns barates. Els elements necessaris per a prendre 
la ciutat i transformar-la per a que satisfaci les nostres necessitats estan 
ja en joc. Assemblees veïnals, l'ocupació de blocs d'habitatges, hospitals i 
escoles, horts ocupats, canals de contrainformació i mitjans alternatius, 
tradicions culturals i tallers no mercantilitzats, espais per a compartir 
i intercanviar lliurement, centres socials, tècniques i tradicions per a 
confrontar la policia als carrers. El que manca és creure en nosaltres 
mateixes, una visió en la nostra pròpia ciutat, autoorganitzada, sense 
mediacions de polítiques ni relacions monetàries. 

És evident que les institucions democràtiques vigents per a garantir 
la nostra participació en els canvis que afecten el nostre món estan 
dissenyades per a no funcionar, que les estructures de la democràcia 
són estructures jeràrquiques i d'elit que concentren poder, permetent 

a una poderosa minoria organitzar la nostra societat en el nom d'un 
públic que no és més que un espectador passiu. No crec que ningú no 
pugui citar exemples contraris honestament. Així i tot, la gent continua 
creient en aquestes estructures, o almenys fent-les servir, malgrat totes 
les decepcions i traïcions, perquè prendre plena responsabilitat sobre 
les nostres vides sóna a perspectiva terrorífica. És encara més terrorífica 
si ni tan sols en parlem, si insistim en les subtileses entre administració 
pública i privada però mai desafiem el dret de les altres a administrar- 
nos. 

L'elit de la ciutat té una visió agressiva i ambiciosa per a Barcelona 
que comportaria precarietat en augment i la mort de tot allò que 
moltes habitants estimen. Si la gent només reacciona amb una senzilla 
afirmació o negació d'aquest pla, no hi ha esperança per a res més que 
alentir l'inevitable. Però els moviments socials radicals tenen els seus 
models per a la resistència i la transformació. Barcelona pot oferir el ric 
exemple d'experiències amb ocupacions de places, assembles de barris, 
vagues generals i batalles amb la policia que han aturat desnonaments 
o projectes de gentrificació. Simultàniament, dissidents a Barcelona 
s'han nodrit d'exemple proveïts per rebel·lions a Buenos Aires, Berlín, 
Atenes, Oakland, Cairo i Istanbul. Qui prendrà els pròxims passos? Qui 
posarà la fe en les nostres visions per a la ciutat en ardent pràctica? Les 
poderoses han convertit el món en un camp de batalla, però: “duim un 
nou món en els nostres cors”. 

Postdata 


La recerca i la majoria de la redacció d'aquest article fou realitzada abans 
de les eleccions municipals, en les quals Barcelona en Comú, un partit 
progressista que sorgí de les restes del moviment 15M, aconseguí una 
victòria sorpresa i posà l'activista sobre habitatge Ada Colau en l'oficina 
de l'alcaldia. Donat que els plans de desenvolupament urbanístic de les 
administracions anteriors segueixen en peu i la majoria dels processos 
de gentrificació es despleguen per canals burocràtics i privats que no 
responen immediatament a una administració política específica, totes 
les dinàmiques descrites en l'article segueixen vigents. 

Si les promeses de campanya de gran abast de Colau resulten en canvis 
profunds només podrà veure's amb el temps. En devers un any, espero 
publicar un altre article explorant els efectes del canvi en l'administració. 
Hi ha poca causa per a tindré un optimisme cec. Per aturar aquest 
tren en fugida, Colau hauria d'abrogar contractes ja firmats, cancel·lar 
fires de comerç ja programades, violar drets de propietat que estaran 
protegits per totes les altres branques del govern, superar la influència 
política de la policia, i decebre inversores i gent de negocis en els quals 
FAjuntament es recolza per a finançar i implementar les seves polítiques. 
No és un error que les eleccions només pertanyen a una petita part 
dels processos que funcionen en una societat democràtica. Tampoc 
hauria de ser vist com una aberració que just la darrera setmana, un 
edifici okupat que acollia centre social feminista i diverses llars fou 
parcialment desnonat segons el calendari previst. 

